Lappe laventel so pers dat dit lyk asof derduisende botteltjies kristalviolet per ongeluk uit 'n vragvliegtuig geval het. Goudgeel sonneblomme net waar jy kyk, asof jy pens en pootjies binne-in 'n Van Gogh-skildery beland het.
’n Splinternuwe uitgawe van die Dagbeplanner vir die vrou om jou beplanning ’n vreugde te maak. Die oordenkings aan die begin van elke maand sal jou help om te groei in verskeie areas van jou lewe, waaronder vriendskap, huwelik, keuses, verhoudings en finansies.
Sy was die lang-been nooi van die klein dorpie Coligny wat wêreld-rekords opgestel het as hoog-springer en wat Olimpiese Medaljes na Suid-Afrika gebring het.
Sy skep ook 'n intieme prentjie van haar lewe met die sanger, Jurie Els en hul twee kinders in Nieu Zeeland en vertel hoe sy voel oor die aanklagte van molestasie wat teen Jurie Els gemaak is deur die jong sanger, Robbie Klay.
Moses Swart, skaapwagter van die Bredasdorpse strandveld, voel sy hele lewe lank nog dat hy nie hoort in hierdie land van see- en veldmense nie. Hy is 'n uitgespoelde, maar waar kom die knaende gevoel van 'n ander identiteit vandaan? Totdat hy Lord en Lady van Springfield ontmoet en dadelik besef: hulle is ook uitgespoeldes, soos hy.
Nou het alle Wenresepte-aanhangers die kans om hulle uit te leef met 'n versameling van die Top 500 Wenresepte.
Die boek, Triomf, skyn 'n ontstellende dog kleurvolle, soms lagwekkende, lig op die lewens en daaglikse roetine van 'n disfunksionele familie en openbaar, deur pittigheid en 'n skerp oog, 'n kristal helder visie van die valsheid en hopeloosheid van die samelewing onder die las van Apartheid.
Liasering: Afrikaanse Fiksie, Marlene Van Niekerk, Suid-Afrika, Suid-Afrikaanse Belange, Suid-Afrikaanse Politiek
18-44 handel oor die korrespondensie tussen Mnr Y, die 44-jarige knolskrywer, en die 18-jarige, onbekende Mej X, 'n kunsstudent.
Onderliggend in Isis Isis Isis is die Egiptiese Isis se soektog na die lyk van Osiris. Die roman gaan oor die knolskrywer se Europese besoek, sy ontmoeting met 'n hele aantal vroue, en sy poging om die stukke van die verminkte Osiris weer bymekaar te bring (lg die knolskrywer se poging tot heling).
Die verhaal van Na'va gaan oor Georgie, die knolskrywer se nefie wat selfmoord gepleeg het. Die lang begrafnisfees raak 'n besinning oor die lewe en die dood.
Dis aparte verhale, maar saam beeld dit Mia se lewe uit en word dit byna iets soos 'n Bildungsroman.
Toorbos is 'n bosromanse. Dit is die storie van 'n ingewyde 'bosvrou' se intieme verbintenis met die boomhart van die bos, en hoe dit 'n hindernis geword het in haar belewenis van die man wat sy liefkry.
Liasering: Afrikaanse Nie-Fiksie, Chris Karsten, Suid-Afrika, Suid-Afrikaanse Belange, Suid-Afrikaanse Politiek
'n Keur uit Rachelle Greeff se rubrieke wat oor die jare in Die Burger en Rapport verskyn het. Rachelle skryf oor boeke, motorfietsry, kosmaak, kinders, troeteldiere en vleisbraai op nege rooi bakstene. Dikwels wil jy hardop lag, dikwels lees jy iets twee keer omdat dit so mooi en raak gestel is, dikwels kyk jy met ander oe na die wereld om jou.
Teen hul sin word die veertienjarige Pieternella en haar jonger broer, Salomon, na voogouers op Mauritius gestuur - ’n ontstuimige seereis wat die aanloop is van baie ontberinge.
Dié historiese roman gee ’n nuwe perspektief op die wrede vroeë geskiedenis van Robbeneiland, asook van die destydse strafkolonie Mauritius.
Hierdie drie novelles word op intrigerende wyse aan mekaar verbind deur oorvleuelende karakters en plekke, asook tematiese ooreenkomste. Die drie vertellers is al drie kunstenaars: 'n skilder, 'n argitek, 'n pianis.
Dit is gebaseer op die historiese figuur Kupido Kakkerlak (c. 1760 – c. 1825) se lewe. Maar die raaisel van 'n mens se lewe word ten beste met die verbeelding benader.
In daardie tyd het ook 'n bidsprinkaan verskyn - 'n teken van die gode. Wonderwerke het soos optelgoed op die aarde rondgele. Nadat Heitsi-Eibib in die veld aan Kupido verskyn het, raak hy as baasjagter bekend tot ver buite die grense van die boereplaas waar hy grootword. Hy is ook die drinker, leuenaar, minnaar en bakleier van die kontrei. Onder die sendeling dr. Van der Kemp se invloed word hy egter die eerste Khoi wat as sendeling aan die Kaap die Goeie Hoop georden is.
Wat het Jessie de Waardt besiel om haar babadogtertjie in 'n kuil te verdrink nadat sy haar eers drooggemaak en gevoed het?
Die man wat hulle tot hulp kom, is 'n bosmens met 'n onregeerbare dogter en 'n kop vol planne - die eiesinnige Silas Miggel. Hy wil hulle op 'n skip kry, terug Italie toe.
Nou sien sy geen keuse nie - sy moet self op die bars langs loop, want as eiendomsagent sal sy nog baie kommissie moet verdien om vlerke te kan he vir wegvlieg.
So begin 'n spel met die fassinerende blink klippies wat haar in 'n krisis laat beland wat sy met haar noukeurige berekenings nie kon voorsien nie. En wanneer alles verlore lyk, kom Koos Malherbe as prokureur in haar lewe. Hy wat genoeg gesien het om te weet dat dit 'n mens nie baat om 'n brug bo-oor die waarheid te probeer bou nie.
In die nawoord vertel die skrywer waarom haar held en heldin in haar boeke altyd so erg baklei, dikwels tot op die laaste bladsy. Nicolette Bezuidenhout is die rabbedoe in Rabbedoe van Rietkuil wat vir Wynand Hechter, die eienaar van die plaas waar sy as “voorman” kom werk, moet oortuig dat sy haar man kan staan.
Met hierdie bundel verhale en haar romans Kringe in 'n bos, Fiela se kind, Moerbeibos en Toorbos het Dalene Matthee in 'n ommesientjie méér as bekend geword - sy was een van die gewildste skrywers in Afrikaans.